**KONZORCIUMI EGYÜTTMŰKÖDÉSI MEGÁLLAPODÁS**

**Támogatásban részesített projekt megvalósítására**

**1. Preambulum**

A \_\_\_\_\_\_\_\_\_\_\_\_\_\_\_\_\_\_\_\_ Konzorcium (a továbbiakban Konzorcium) a Nemzeti Kutatási, Fejlesztési és Innovációs Alap finanszírozásában meghirdetett \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pályázati felhívására (a továbbiakban: Felhívás) \_\_\_\_\_\_\_\_\_\_\_\_\_\_\_\_\_\_\_\_ azonosító számon regisztrált támogatási kérelmet nyújtott be, amelyet a Nemzeti Kutatási, Fejlesztési és Innovációs Hivatal (a továbbiakban Támogató) elnöke a \_\_\_\_\_\_\_\_\_\_\_\_\_\_\_\_\_\_\_\_ kelt, \_\_\_\_\_\_\_\_\_\_\_\_\_\_\_\_\_\_\_\_ iktatószámú támogató levél szerint támogatásban részesített.

A projekt címe: \_\_\_\_\_\_\_\_\_\_\_\_\_\_\_\_\_\_\_\_ (továbbiakban Projekt), melynek megvalósítására a Támogató támogatási szerződést (a továbbiakban Támogatási Szerződés) köt a Konzorciummal.

A Projekt megvalósítására a Konzorcium tagjai az alábbi konzorciumi együttműködési megállapodást (a továbbiakban Megállapodás) kötik.

**2. Szerződő felek**

A Konzorcium tagjai (a továbbiakban Tag vagy Tagok):

|  |  |
| --- | --- |
| **Szervezet neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

|  |  |
| --- | --- |
| **Szervezet neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

|  |  |
| --- | --- |
| **Szervezet neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

|  |  |
| --- | --- |
| **Szervezet neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

|  |  |
| --- | --- |
| **Szervezet neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

A Konzorcium Tagjai maguk közül a \_\_\_\_\_\_\_\_\_\_\_\_\_\_\_\_\_\_\_ –án kelt „Konzorciumi együttműködési megállapodás támogatási kérelem benyújtására” dokumentum alapján a \_\_\_\_\_\_\_\_\_\_\_\_\_\_\_\_\_\_\_Tagot választották a Konzorcium vezetőjévé (továbbiakban Konzorciumvezető). A Konzorciumvezető személyét a Tagok jelen Megállapodással megerősítik.

**3. A Tagok jogai és kötelezettségei**

3.1. A Tagok jelen Megállapodás aláírásával megerősítik, hogy a Projekt megvalósításában részt kívánnak venni, a Projektben a Támogatási Szerződés szerint számukra előírt tevékenységeket az ott meghatározott módon teljesítik, a Projekt megvalósítása során fokozottan együttműködnek egymással. A Megállapodás aláírása kifejezi továbbá a Tagok azon szándékát is, hogy amennyiben a Támogatási Szerződésben fenntartási időszak van kikötve, a Projekt befejezését követően a Projektben meghatározott célok megvalósítása érdekében a támogatási kérelemben és a Támogatási Szerződésben leírtaknak megfelelően a fenntartási időszakban is együttműködnek, és az addig elért eredmények további folyamatos fenntartását saját anyagi eszközeikkel biztosítják.

3.2. A Tagok kijelentik, hogy a Támogató által a Konzorciumvezető részére megküldött Támogatási Szerződés tervezet rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

3.3. A Projekt megvalósítása érdekében a Tagok az alábbi tevékenységek megvalósítását vállalják, a Projektben foglalt tevékenységekkel, munkaszakaszokkal (mérföldkövekkel), műszaki, szakmai tartalommal, illetve költségvetéssel összhangban:

|  |  |  |  |  |
| --- | --- | --- | --- | --- |
|  | Tag neve | Tevékenység | A tevékenységre jutó elszámolható költség összege | A tevékenységre jutó támogatás összege |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

A Tagok felelnek az általuk vállalt, jelen pontban részletezett feladatoknak az elvégzéséért.

3.4. Az egyes Tagok által a Projekt keretében elszámolható költség összegét, és az arra jutó támogatást a következő táblázat tartalmazza[[1]](#footnote-1).

|  |  |  |  |
| --- | --- | --- | --- |
|  | Tag neve | Elszámolható költség | Támogatás összege |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

3.5. A Tagok a Projekt megvalósításához az alábbi önrészt adják, amely összesen a Projekt elszámolható költségének\_\_\_\_\_\_\_\_\_%-kát képezi, az alábbi megoszlásban[[2]](#footnote-2):

|  |  |  |  |  |
| --- | --- | --- | --- | --- |
|  | Tag neve | Önrész formája  | Önrész összege | Részesedése a projekt elszámolható költségéhez képest (%) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

3.6. A Konzorcium fenntartása és megfelelő működtetése a Konzorciumvezető kötelezettsége, amely elmulasztásából eredő károkért a Támogató irányában a Konzorciumvezető tartozik felelősséggel.

A Konzorcium fenntartása és megfelelő működtetése körében a Konzorciumvezető a Támogatási Szerződésben meghatározott cél elérése érdekében összehangolja a Tagok tevékenységét és szervezi a Konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

3.7. A Konzorciumvezető a Megállapodás aláírásával kötelezettséget vállal arra, hogy a Támogatási Szerződés és a Támogatási Szerződés esetleges módosításainak másolatát a mindkét fél által aláírt példány kézhezvételét követő 5 munkanapon belül megküldi a Tagoknak. A Konzorciumvezető kötelezi magát arra, hogy a Támogatónak és a Projekt megvalósításának ellenőrzésére jogszabály és a Támogatási Szerződés alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.

3.8. A támogatás igényléséhez szükséges, a Projekt előrehaladásáról és eredményeiről szóló információkat is tartalmazó szakmai és pénzügyi részbeszámolókat, a szakmai záróbeszámolót, a támogatás- és előlegigénylést, a szerződésmódosítási kérelmeket, valamint a szakmai fenntartási és haladási beszámolókat a Konzorcium nevében a Konzorciumvezető állítja össze a Támogatási Szerződésben rögzített rendelkezések szerint.

3.9. A Tagok a Projekt keretében általuk vállalt tevékenységek előrehaladásáról, a kapcsolódó költségek elszámolásáról, valamint a kapcsolódó támogatás- és előlegigénylésről a Támogatási Szerződésben meghatározott beszámolási határidőt megelőzően legalább 15 munkanappal kötelesek a szükséges információkat rögzíteni a palyazat.gov.hu oldalon a Pályázati e-ügyintézés felületen, és kötelesek csatolni a Támogatási Szerződésben előírt mellékleteket.

3.10. A Tagok a Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy a Támogatási Szerződést és annak esetleges módosításait, a támogatás- vagy előlegigénylés részeként benyújtandó dokumentumokat, a szakmai és pénzügyi részbeszámolókat, a szakmai záróbeszámolót, a fenntartási és haladási beszámolót és az ezekhez szükséges esetleges hiánypótlásokat nevükben és helyettük a Támogatóhoz benyújtsa. A Tagok nevére szóló benyújtandó dokumentumokat a Tagok kötelesek megfelelően aláírni, illetve a jogszabályban vagy a Támogatási Szerződésben meghatározott esetekben záradékolni.

3.11. A 3.10. pontban nem szereplő egyéb nyilatkozatok megtétele előtt a Konzorciumvezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató jogszabályban vagy Támogatási Szerződésben meghatározott határidőben megkapja.

3.12. A Tagok a Támogatási Szerződésben rögzített kötelezettségeik teljesítéséhez szükséges adatokat, információt, nyilatkozatokat és egyéb dokumentumokat kötelesek a Konzorciumvezető és – szükség szerint – egymás részére megadni.

3.13. A Tagok – a Támogatási Szerződésben rögzített határidők betartására figyelemmel – kötelesek tájékoztatni a Konzorciumvezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

Amennyiben a Támogató a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.

3.14. Amennyiben a Támogatási Szerződés módosítását eredményező körülményekben, így különösen a Tagok Támogatási Szerződésben rögzített adataiban, a Projekt műszaki, szakmai tartalmában, költségvetésében vagy a támogatás egyéb feltételeiben változás következik be, a Tagok kötelesek azt a Konzorciumvezetőnek jelezni, illetve egyeztetni egymással a módosítás kérelmezését megelőzően a Támogatási Szerződésben rögzített határidők betartására figyelemmel. A Konzorciumvezető köteles biztosítani, hogy a Tagok a Támogató által küldött támogatási szerződésmódosítás tervezetét előzetesen elfogadják.

A költségvetést érintő változások bejelentését, valamint az azt alátámasztó dokumentációt a Tagonként meghatározott támogatási összegre vonatkozóan a Tag maga készíti el a palyazat.gov.hu oldalon a Pályázati e-ügyintézés felületen. A Konzorciumvezető – szükség esetén – a projektszintű dokumentumokon átvezeti a változást és a bejelentést az alátámasztó dokumentumokkal együtt benyújtja a Támogatónak.

3.15. A Támogató a Tag részére a Támogatási Szerződés szerint őt megillető előleget és a beszámolóval alátámasztott, támogatásigénylés szerint őt megillető támogatást közvetlenül utalja a Tag Támogatási Szerződésben megjelölt bankszámlájára.

3.16. Amennyiben a Támogató szabálytalanság vagy a Támogatási Szerződés megszegése miatt a már kifizetett támogatás visszafizetését rendeli el, a Tag köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni az erre irányuló felszólításában foglaltak szerint.

3.17. Amennyiben a Felhívás és az annak mellékletét képező pályázati útmutató alapján a Tag biztosíték nyújtására kötelezett, a biztosítékokkal kapcsolatos nyilatkozatokat, szerződéseket és egyéb iratokat a Tag a Felhívásban, a pályázati útmutatóban és a Támogatási Szerződésben meghatározott határidővel köteles a palyazat.gov.hu oldalon a Pályázati e-ügyintézés felületen rögzíteni, illetve a szükséges dokumentumokat csatolni. E biztosítéknyújtással kapcsolatos iratokat a Konzorciumvezető küldi meg a Támogató részére.

**4. Kapcsolattartás**

4.1. A Tagok a Megállapodás, valamint a Támogatási Szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon és telefax-számáról, elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Konzorciumvezetőt. A Konzorciumvezető a kapcsolattartók nevéről és elérhetőségéről az értesítés kézhezvételétől számított öt munkanapon belül tájékoztatja a Tagokat.

4.2. A kijelölt kapcsolattartók negyedévente legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartói részére. Az emlékeztetőt a Támogató bármikor kérheti.

**5. A Konzorcium képviselete**

5.1. A Konzorciumot a Támogató felé a Konzorciumvezető, más, harmadik személyek felé – a Tagok eltérő megállapodása hiányában – a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt.

**6. A beszerzett eszközök és más dolgok tulajdonjoga, illetve egyéb jogok**

A támogatás felhasználásával a Projekt megvalósítása során beszerzett, illetve létrejövő dolgok és egyéb jogok feletti rendelkezés az alábbiak szerint kerül meghatározásra[[3]](#footnote-3):

………………..

**7. A tagság megszűnése, a tagok körének változása**

7.1. A Tagok jelen Megállapodás aláírásával kötelezettséget vállalnak arra, hogy a Konzorciumból csak abban az esetben lépnek ki, ha a Támogatási Szerződésben és a jelen Megállapodásban vállalt kötelezettségeik teljesítésére a jelen Megállapodás aláírását követően, nekik fel nem róható okból beállott körülmény folytán nem képesek.

7.2. Konzorciumi tagok cseréje vagy konzorciumi tag kilépése akkor engedélyezhető, ha

1. nem változik a projekt alapvető célja;
2. tagcsere esetén az új tag is megfelel a Felhívásban és az annak mellékletét képező pályázati útmutatóban meghatározott valamennyi feltételnek és benyújtásra kerülnek a Támogató által előírt dokumentumok;
3. a Konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik;
4. a Tag kilépése esetén nem változik a Konzorciumnak a projektjavaslat benyújtására vonatkozó jogosultsága – ideértve a Konzorciumvezetőre vonatkozó feltételeknek való megfelelést is - kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba;
5. a Tag kilépése esetén a kilépő Tag igazolja, hogy a Támogatási Szerződésben és a Megállapodásban vállalt kötelezettségeinek teljesítésére a Megállapodás aláírását követően neki fel nem róható okból beállott körülmény folytán nem képes és
6. kizárás esetén a Konzorciumvezető igazolja, hogy a Tag tevékenysége, működése a Projekt megvalósítását pénzügyi, illetve szakmai szempontból veszélyezteti.

7.3. A konzorciumi tagság megszűnését eredményezi, ha a Támogató valamely Taggal szemben a Támogatási Szerződést felmondja vagy attól eláll, ugyanakkor a Projekt folytatását a Konzorciumban maradó Tagok – a Támogató hozzájárulása mellett – biztosítják.

7.4. A Konzorciumvezető felmondással a Konzorciumból kizárja azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A kizárási jog gyakorlása előtt a Konzorciumvezető köteles kikérni a Tagok véleményét. Az erről született írásos, Tagok által aláírt emlékeztetőt a Konzorciumvezető köteles megküldeni a Támogatónak.

7.5. Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a Támogatási Szerződésben és a jelen Megállapodásban vállalt kötelezettségeik teljesítésére nem képesek.

7.6. Amennyiben valamely Tag a Konzorciumból kilép vagy tagsága más módon megszűnik, a Konzorciumvezető szakmai és pénzügyi részbeszámolót nyújt be a Támogató részére a Támogatási Szerződés 7. számú mellékletét képező Teljesítési Feltételek 2.5. pontja szerint. A Tagok – beleértve a Konzorciumból kilváló vagy kizárt Tagot is – kötelesek az ehhez szükséges adatokat, információt, nyilatkozatokat és egyéb dokumentumokat a Konzorciumvezető részére szolgáltatni a Konzorciumvezető által megadott határidőre.

7.7. A Tag kilépése vagy tagságának más módon történő megszűnése esetén köteles egyeztetést kezdeményezni a Konzorciumvezetővel a Projekt céljának elérése érdekében. A Konzorciumból kiváló Tag köteles a Konzorciumvezetőnek a kiválás időpontját megelőzően a rábízott anyagi eszközökkel és a Projekt kapcsán felmerült költségekkel hiánytalanul, tételesen, írásban elszámolni. Köteles továbbá a – a Megállapodás keretében esetlegesen – használatába kapott vagyontárgyat a Konzorciumvezetőnek haladéktalanul, ellenszolgáltatás nélkül visszaszolgáltatni. Az átadás-átvételről jegyzőkönyvet kell készíteni, amelyet a Konzorciumvezető, a kilépő Tag és az átvétellel érintett Tag ír alá.

7.8. Amennyiben valamely Tag a Konzorciumból kilép vagy tagsága más módon megszűnik köteles a megvalósult eredményeket teljes körűen és tételesen a Konzorciumvezető részére átadni és a létrehozott szellemi alkotásokhoz fűződő jogokat a konzorcium tagjaira átruházni.

7.9. A jelen 7. pontba foglalt eset bekövetkezése a jelen Megállapodás módosítását igényli, amelyhez a Támogató hozzájárulása szükséges. A hozzájárulást a Támogatási Szerződés kedvezményezett általi módosítására előírt szabályok szerint kell kérelmezni a Támogatótól.

**8. A Megállapodás megszűnése és módosítása**

8.1. Jelen Megállapodás a Támogatási Szerződés elválaszthatatlan részét képezi, és osztja annak jogi sorsát. Ennek értelmében a Támogatási Szerződés megszűnése jelen Megállapodás megszűnését vonja maga után.

8.2. Jelen Megállapodás megszűnik, ha a Tagok száma a Felhívásban megadott minimális tagszám alá, illetve egyre csökken.

8.3. A Megállapodás csak írásban módosítható, melyhez a Támogató hozzájárulása szükséges. A hozzájárulást a Támogatási Szerződés kedvezményezett általi módosítására előírt szabályok szerint kell kérelmezni a Támogatótól.

A Tagok adataiban bekövetkezett változásokról (így különösen székhely, bankszámlaszám, stb. változás) a Tagok haladéktalanul értesítik a Konzorciumvezetőt. A Konzorciumvezető ezekről a változásokról értesíti a Támogatót, a Támogatási Szerződésben foglaltaknak megfelelően.

**9. A Tagok egyéb megállapodásai[[4]](#footnote-4)**

**10. Záró rendelkezések**

10.1. Jelen Megállapodás … oldalon és … db eredeti példányban készült.

10.2. Jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a Megállapodás hatályba lépését követően a Megállapodást megküldi a Támogató részére.

10.3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

10.4. A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet és a jelen Megállapodás megkötését – szükség esetén – jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt írták alá.

|  |  |  |
| --- | --- | --- |
| Konzorciumvezető..............................................<Konzorciumvezető képviselőjének neve><Képviselő beosztása><Konzorciumvezető szervezet megnevezése>P.H.Aláírás dátuma:…………………………… | Konzorciumi Tag..............................................<Tag képviselőjének neve><Képviselő beosztása><Tag megnevezése>P.H.Aláírás dátuma:………………………… | Konzorciumi Tag..............................................<Tag képviselőjének neve><Képviselő beosztása><Tag megnevezése>P.H.Aláírás dátuma:…………………………… |

|  |  |
| --- | --- |
| Konzorciumi Tag..............................................<Tag képviselőjének neve><Képviselő beosztása><Tag megnevezése>P.H.Aláírás dátuma:………………………… | Konzorciumi Tag..............................................<Tag képviselőjének neve><Képviselő beosztása><Tag megnevezése>P.H.Aláírás dátuma:…………………………… |

1. A palyazat.gov.hu oldalon a Pályázati e-ügyintézés felületen tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-1)
2. A palyazat.gov.hu oldalon a Pályázati e-ügyintézés felületen tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-2)
3. Itt részletezni kell a tulajdonjogokat, a használati jogokat, és egyéb esetleges más jogokat. A dolgokat és jogokat a támogatási kérelemben szereplő részletezettséggel elegendő megadni. [↑](#footnote-ref-3)
4. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-8. ponttal, illetve az 1-8. pontok nem törölhetők. [↑](#footnote-ref-4)